Steinhoff-filiaal stel resultate wéér uit | Netwerk24
All Blacks kort g'n motivering voor Bok-toets
Die All Blacks se rugbybreier, Steve Hansen, hoef nie solank te begin dink aan ’n motiveringspraatjie vir sy span voor Saterdag se toets teen die Springbokke in Wellington nie.
Brooks kla oor JB se stadige speltempo
Brooks Koepka is nie beïndruk met sy Amerikaanse landgenoot J.B. Holmes nie oor wat hy beskou as ’n stadige speltempo in Sondag se laaste ronde van die Britse Ope-gholftoernooi.
Snoeiskêr WP-spelers se voorland
Dillyn Leyds, Sergeal Petersen en dalk selfs die Springbok-kaptein, Siya Kolisi, kan in die Westelike Provinsie se span wees vir Saterdag se Curriebeker-rugbywedstryd teen die Goue Leeus op Nuweland.
Onwettige sloerstaking ontwrig toe talle hawens
Dis nie net die hawe van Ngqura buite Port Elizabeth wat die afgelope tyd onder ’n sloerstaking gely het nie.
Jan Taks het reeds miljarde uitbetaal
As jy ’n goeie rede gesoek het om jou opgawe deur die Suid-Afrikaanse Inkomstediens se nuwe app of opgeknapte eFiling in te dien, hier is dit.
Guptas se Optimum wag steeds vir nuus oor kopers
Daar is nog steeds geen nuus oor ’n koper vir die Guptas se Optimum-steenkoolmyn nie.
Helde blink van gebrokenheid
Dit blyk ’n oerdrang te wees om helde te wil hê.
Deur Hanlie Stadler 19 Junie 2019 19:59
Steinhoff Investment Holdings (SIH) gaan nie meer sy 2017- en 2018-resultate op 28 Junie uitreik soos vroeër aangekondig is nie.
Die maatskappy verwag nou dat die syfers eers in September uitgereik gaan word.
Die JSE in Sandton, Johannesburg, waar Steinhoff Investment Holdings genoteer is. Foto: Elvira Wood
SIH is ’n volfiliaal van Steinhoff International wat meubels vervaardig en versprei, en logistiekdienste aan verskeie sektore lewer.
SIH het net voorkeuraandele uitgereik en is net in Suid-Afrika genoteer. Die verhandeling van sy aandele is reeds in Maart 2018 opgeskort omdat hy nie aan die JSE se noteringsvereistes voldoen het nie. Die JSE vereis dat resultate binne drie maande ná die einde van ’n maatskappy se boekjaar uitgereik word.
“Ongelukkig, en ondanks grootse pogings wat alle partye aangewend het, het die buitengewone kompleksiteit wat teëgekom is om die internasionale groepsyfers uit te reik, dit onmoontlik gemaak om die SIH-syfers parallel daarmee te voltooi.
“Daarom is dit nou duidelik dat die tydlyn wat voorheen gestel is, nie gehaal kan word nie,” sê SIH in sy Sens-verklaring.
Steinhoff International het sy primêre notering in Frankfurt, Duitsland, en dié aandelebeurs het nooit die verhandeling van die aandeel opgeskort nie.
Steinhoff International, wat Dinsdagnag eindelik sy 2018-resultate uitgereik het, is nou byna-byna op hoogte met die uitreiking van al sy resultate. Die 2017-resultate, wat die Steinhoff-skandaal in Desember 2017 op loop gesit het, is in Mei uitgereik.
Die tussentydse resultate vir die 2019-boekjaar word op 12 Julie uitgereik. Dis binne die vier maande wat die Frankfurtse Aandelebeurs toelaat.
SIH se aandeel was met die opskorting van verhandeling R44,01 werd. Daarteenoor het Steinhoff International se aandeel van R55,81 op 2 Desember 2017 tot net R1,37 Woensdag geval - ’n daling van byna 98%.
Meer oor: Steinhoff International | Steinhoff | Bedrog | Kleinhandel | Meubels | Meubelhandel | Kleinhandelaars
Steinhoff-aandeel val ná uitreiking van resultate
Só het Markus Jooste sy laaste miljoene verdien
Shivambu en Rupert is nié vriende, sê EFF
Plaasmoord: ‘Die meeste van die tyd huil ek alleen’